CELEX: 31994R3378
Language: bg
Date: 1994-12-22 00:00:00
Title: Регламент (ЕО) № 3378/94 на Европейския Парламент и Съвета от 22 декември 1994 година за изменение на Регламент (ЕИО) № 1576/89 относно установяване на общи правила за определянето, описанието и представянето на спиртните напитки и на Регламент (ЕИО) № 1601/91 относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти вследствие, като резултат от Уругвайския кръг от многостранните търговски преговори

Важна правна забележка

|

31994R3378

Официален вестник n° L 366 , 31/12/1994 стр. 0001 - 0002 специално финландско издание: глава 3 том 66 стр. 0153  специално шведско издание: глава 3 том 66 стр. 0153  специално чешко издание глава 03 том 17 стр. 91  - 92 специално испанско издание глава 03 том 17 стр. 91  - 92 специално унгарско издание глава 03 том 17 стр. 91  - 92 специално литвийско издание глава 03 том 17 стр. 91  - 92 LV.ES глава 03 том 17 стр. 91  - 92 MT.ES глава 03 том 17 стр. 91  - 92 PL.ES глава 03 том 17 стр. 91  - 92 SK.ES глава 03 том 17 стр. 91  - 92 специално словенско издание глава 03 том 17 стр. 91  - 92

		19941222Регламент (ЕО) № 3378/94 на Европейския Парламент и Съветаот 22 декември 1994 годиназа изменение на Регламент (ЕИО) № 1576/89 относно установяване на общи правила за определянето, описанието и представянето на спиртните напитки и на Регламент (ЕИО) № 1601/91 относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти вследствие, като резултат от Уругвайския кръг от многостранните търговски преговориЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 43 и член 100а от него,като взеха предвид предложението на Комисията,като взеха предвид становището на Икономическия и социален комитет [1],в съответствие с процедурата съгласно член 189б от Договора [2],като имат предвид, че Регламент (ЕИО) № 1576/89 [3] и Регламент (ЕИО) № 1601/91 [4] установяват общите правила за определянето, описанието и представянето на спиртните напитки и ароматизираните вина, ароматизираните напитки на винена основа и ароматизираните коктейли от лозаро-винарски продукти; като имат предвид, че за да бъдат съобразени въпросните регламенти със задълженията, произтичащи по-специално от членове 23 и 24 от Споразумението относно свързаните с търговията аспекти на правата на интелектуалната собственост, което е неразделна част от Договора за създаване на Световната търговска организация, следва да се предвидят разпоредби, позволяващи на заинтересованите страни да попречат при определени условия на неправомерното използване на географски указания, защитени от трета страна, членка на Световната търговска организация;ПРИЕХА НАСТОЯЩИЯ РЕГЛАМЕНТ:Член 11. След член 11 от Регламент (ЕИО) № 1576/89 се добавя следният член:"Член 11а1. Държавите-членки вземат всички необходими мерки, позволяващи на заинтересованите лица да попречат при условията на членове 23 и 24 от Споразумението относно свързаните с търговията аспекти на правата на интелектуалната собственост на използването в Общността на географско указание, идентифициращо продуктите, предмет на настоящия регламент, за продукти, чийто произход не е от определеното с това географско указание място, включително в случаите, когато истинският произход на продукта е указан или когато географското указание се използва в превод или е придружено от изрази като "от рода на", "тип", "стил", "имитация" или други.За целите на настоящия член под "географско указание" се разбират всякакви указания, идентифициращи даден продукт като произхождащ от територията на трета страна, членка на Световната търговска организация, или от област или местност на тази територия в случаите, когато качеството, репутацията или друга характеристика на продукта се свързват предимно с този географски произход.2. Параграф 1 се прилага независимо от член 11 от настоящия регламент и други разпоредби на общностното законодателство относно установяване на правила за описанието и представянето на продуктите, предмет на настоящия регламент.3. Подробните правила за прилагането на настоящия член при необходимост се определят в съответствие с процедурата, предвидена в член 15."2. След член 10 от Регламент (ЕИО) № 1601/91 се добавя следният член:"Член 10а1. Държавите-членки вземат всички необходими мерки, позволяващи на заинтересованите лица да попречат при условията на членове 23 и 24 от Споразумението по свързаните с търговията аспекти на правата на интелектуална собственост на използването в Общността на географско указание, идентифициращо продуктите, предмет на настоящия регламент, за продукти, чийто произход не е от определеното с това географско указание място, включително в случаите, когато истинският произход на продукта е указан, или когато географското указание се използва в превод или е придружено от изрази като "от рода на", "тип", "стил", "имитация" и други.За целите на настоящия член под "географско указание" се разбират указания, идентифициращи даден продукт като произхождащ от територията на трета страна, членка на Световната търговска организация, или от област или местност на тази територия в случаите, когато качеството, репутацията или друга характеристика на продукта се свързват предимно с този географски произход.2. Параграф 1 се прилага независимо от член 10 от настоящия регламент и други разпоредби на общностното законодателство относно установяване на правила за описанието и представянето на продуктите, предмет на настоящия регламент.3. Подробните правила за прилагането на настоящия член при необходимост се определят в съответствие с процедурата, предвидена в член 14."Член 2Всяка година Комисията предава на Европейския парламент и на Съвета доклад за прилагането на актовете в сила, подкрепен със съответните статистически данни.Член 31. Настоящият регламент влиза в сила на 1 януари 1995 г.2. Той се прилага от 1 януари 1996 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 22 декември 1994 година.За Европейския парламентПредседателK. HänschЗа СъветаПредседателH. Seehofer[1] Становище от 24 ноември 1994 г. (все още непубликувано в Официален вестник).[2] Становище на Европейския парламент от 13 декември 1994 г. (все още непубликувано в Официален вестник), Обща позиция на Съвета от 13 декември 1994 г. (ОВ C 369, 24.12.1994 г., стр. 1) и Решение на Европейския парламент от 15 декември 1994 г. (все още непубликувано в Официален вестник).[3] ОВ L 160, 12.6.1989 г., стр. 1. Регламент, изменен с Регламент (ЕИО) № 3280/92 (ОВ L 327, 13.11.1992 г., стр. 3).[4] ОВ L 149, 14.6.1991 г., стр. 1. Регламент, изменен с Регламент (ЕИО) № 3279/92 (ОВ L 327, 13.11.1992 г., стр. 1).--------------------------------------------------